Hokksund Idrettslag

Hokksund Idrettslag (stiftet 3. januar 1904 som Eiker Skiklub) er et idrettslag fra Hokksund i Øvre Eiker, Buskerud, som driver med håndball og skiidrett.

Historikk
Klubben ble stiftet som Eiker Skiklub den 3. januar 1904.
I 1927 slo klubben seg sammen med Haugsund Idrætsforening og dannet Eiker Ski- & Ballklubb.
I 1959 slo klubben seg sammen med Falk-Kameratene og dannet Hokksund Idrettslag.

Idretter

Fotball

Yngvar Iversen var trener for A-laget fra sammenslåingen til og med 1961. Med Sigurd Meløe som trener manglet klubben kun ett mål på opprykk til 4. divisjon i 1964. I 1968 vant de sin avdeling i 5. divisjon og rykket opp etter tre kvalifiseringskamper mot Sportsklubben Speed fra Oslo (0-1, 1-0 og 1-0). I 1969 fikk A-laget betalt trener, men allerede året etter bar det ned i 5. divisjon igjen. Juniorlaget ble fylkesmester i 1970 og 1971 (gutter født mellom 1952 og 1955). De slo lag som Strømsgodset, Mjøndalen, Drafn og Åssiden.

Laget rykket ned i 6. divisjon i 1978. I 1981 vant de sin avdeling og ble kretsmestere. I 1982 rykket A-laget ned på nytt, og fram til nedleggelsen av fotballgruppa i 1988 forble A-laget i 6. divisjon. På et ekstraordinært årsmøte 31. oktober 1988 ble fotballgruppen avviklet, og Eiker Fotballklubb stiftet som en sammenslåing med fotballgruppene i Loesmoen og Eiker Kvikk. Stemmetallene var 36 for og 6 imot vedtaket.

Kjente utøvere
Ole Bremseth, skihopper
Tor Håkon Holte, langrennsløper
Geir Holte, langrennsløper
Sondre Turvoll Fossli, langrennsløper
Timo André Bakken, langrennsløper

Kilder
Bruknapp, Kjell (red.): TOPP OG BREDDE  Hokksund Idrettslag gjennom 100 år : 1904-2004, Hokksund 2003

Eksterne lenker
 
 Falkbanen - Nordic Stadiums

Idrettslag i Viken
Idrettslag etablert i 1904
Idrettslag etablert i 1959
Norgesmestere i langrenn
Håndballag i Norge
Skiklubber i Norge
Tidligere fotballag i Norge
Fotballag i Viken
Fotballag etablert i 1904
Fotballag etablert i 1959
Tidligere ishockeyklubber i Norge
Sport i Øvre Eiker
Hokksund